CELEX: 32005R0422
Language: lt
Date: 2005-03-14 00:00:00
Title: 2005 m. kovo 14 d. Komisijos reglamentas (EB) Nr. 422/2005, iš dalies pakeičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles

15.3.2005   
            
            
               LT
            
            
               Europos Sąjungos oficialusis leidinys
            
            
               L 68/5
            
         
      KOMISIJOS REGLAMENTAS (EB) Nr. 422/2005
   2005 m. kovo 14 d.
   iš dalies pakeičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gruodžio 19 d. Tarybos reglamentą (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje (1), ypač jo 12 straipsnį,
   kadangi:
   
               (1)
            
            
               Reglamento (EB) Nr. 2826/2000 3 straipsnyje numatomi kriterijai, apibrėžiantys sektorius ir produktus, kuriems vidaus rinkoje galima taikyti informavimo ir (arba) skatinimo veiksmus. Tos temos ir produktai išvardyti Komisijos reglamento (EB) Nr. 94/2002 (2) I priede.
            
         
               (2)
            
            
               Reglamento (EB) Nr. 2826/2000 4 straipsnyje numatoma, kad Komisija kas dvejus metus parengtų to reglamento 3 straipsnyje nurodytų temų ir produktų sąrašą.
            
         
               (3)
            
            
               Bendrijos kilmės augaliniai aliejai, ypač rapsų aliejus, bei medus ir bitininkystės produktai – tai produktai, kurių rinkos pusiausvyrą galima pagerinti informavimo ir (arba) bendro pobūdžio pardavimą skatinančiomis priemonėmis, ypač vartotojams teikiant tinkamą ir naujausią informaciją apie tų produktų gerąsias savybes, maistinę vertę, skonį, taikomus standartus ir ženklinimą. Todėl tie produktai turėtų būti įtraukti į Reglamento (EB) Nr. 94/2002 I priedą.
            
         
               (4)
            
            
               Siekiant, kad būtų skatinamas kokybiškų mėsos sektoriaus produktų vartojimas, visiems kokybiškiems mėsos produktams, pagamintiems pagal Bendrijos arba nacionalinę kokybės užtikrinimo sistemą, tikslinga taikyti pardavimą skatinančias priemones. Todėl tie produktai turėtų būti įtraukti į Reglamento (EB) Nr. 94/2002 I priedą.
            
         
               (5)
            
            
               Siekiant aiškumo ir paprastumo, Reglamento (EB) Nr. 94/2002 I priedo a punkte nurodytas temas, o to paties priedo b punkte – produktus, tikslinga įtraukti į bendrą temas ir produktus apimantį sąrašą, bei to reglamento III priede pateikiamose vartojimo skatinimo vidaus rinkoje rekomendacijose numatyti su kiekviena tema ir produktu susijusias nuostatas.
            
         
               (6)
            
            
               Produktai, turintys saugomą kilmės vietos nuorodą (SKVN), saugomą geografinę nuorodą (SGN) arba kurie yra garantuotas tradicinis gaminys (GTG), pagal 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (3) arba 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų (4) ir ekologinės žemdirbystės produktai pagal 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (5) – tai kokybiški produktai, kurių gamybai ir vartojimui, atsižvelgiant į bendrą žemės ūkio politiką, teikiama pirmenybė. Todėl šie produktai turėtų būtų įtraukti į Reglamento (EB) Nr. 94/2002 I priedą, kad jiems būtų galima taikyti visas skatinimo ir informavimo priemones, numatytas vidaus rinkos rėmimo programoje.
            
         
               (7)
            
            
               Būtina parengti naujas gaires, skirtas naujai pridėtiems produktams, siekiant, kad būtų pasiekti numatyti pardavimą skatinančių priemonių rezultatai ir persvarstytos įgyvendinamos gairės tam, kad būtų atsižvelgta į rinkoje susiklosčiusią padėtį ir bendros žemės ūkio politikos pasikeitimus bei esamą patirtį, įgytą įvertinant naujausias skatinimo ir informavimo priemones.
            
         
               (8)
            
            
               Dėl to Reglamentas (EB) Nr. 94/2002 turėtų būti iš dalies atitinkamai pakeistas.
            
         
               (9)
            
            
               Kitas galutinis terminas, priėmus šias priemones, pateikti paraiškas paramai, kurią Bendrija skiria skatinimo programoms – sausio 31 d. Tėra likę mažai laiko, per kurį organizacijoms ir valstybėms narėms būtų galima pasiūlyti pakeisti arba parengti siūlymus atsižvelgiant į naujai priimtu reglamentu nustatytus taisykles. Dėl to tikslinga, kad šis reglamentas įsigaliotų po sausio 31 d.
            
         
               (10)
            
            
               Šiame reglamente numatytos priemonės atitinka nuomonę, pareikštą jungtinio žemės ūkio produktų skatinimo vadybos komiteto posėdyje,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 94/2002 iš dalies keičiamas taip:
   
               1)
            
            
               I priedas pakeičiamas šio reglamento I priedo tekstu.
            
         
               2)
            
            
               III priedas pakeičiamas šio reglamento II priedo tekstu.
            
         2 straipsnis
   Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
   Jis taikomas nuo 2005 m. vasario 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. kovo 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 328, 2000 12 23, p. 2. Reglamentas su paskutiniais pakeitimais, padarytais Reglamentu (EB) Nr. 2060/2004 (OL L 357, 2004 12 2, p. 3).
   
      (2)  OL L 17, 2002 1 19, p. 20. Reglamentas su paskutiniais pakeitimais, padarytais Reglamentu (EB) Nr. 1803/2004 (OL L 318, 2004 10 19, p. 4).
   
      (3)  OL L 208, 1992 7 24, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1215/2004 (OL L 232, 2004 7 1, p. 21).
   
      (4)  OL L 208, 1992 7 24, p. 9. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (5)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2254/2004 (OL L 385, 2004 12 29, p. 20).
   
      I PRIEDAS
      
         
            „I PRIEDAS
            PRODUKTŲ IR TEMŲ SĄRAŠAS
            
                        —
                     
                     
                        Švieži vaisiai ir daržovės
                     
                  
                        —
                     
                     
                        Perdirbti vaisiai ir daržovės
                     
                  
                        —
                     
                     
                        Pluoštinai linai
                     
                  
                        —
                     
                     
                        Gyvi augalai ir dekoratyvinės sodininkystės produktai
                     
                  
                        —
                     
                     
                        Alyvuogių aliejus ir valgomosios alyvuogės
                     
                  
                        —
                     
                     
                        Augaliniai aliejai
                     
                  
                        —
                     
                     
                        Pienas ir pieno produktai
                     
                  
                        —
                     
                     
                        Šviežia, atvėsinta arba užšaldyta pagal Bendrijos arba nacionalinę kokybės užtikrinimo sistemą pagaminta mėsa
                     
                  
                        —
                     
                     
                        Maistui skirtų kiaušinių ženklinimas
                     
                  
                        —
                     
                     
                        Medus ir bitininkystės produktai
                     
                  
                        —
                     
                     
                        Rūšiniai vynai pkr (pagaminti konkrečiame regione), stalo vynai su geografine nuoroda
                     
                  
                        —
                     
                     
                        Grafinis atokiausių regionų simbolis kaip nustatyta žemės ūkio teisės aktuose
                     
                  
                        —
                     
                     
                        Saugoma (-os) kilmės vietos nuoroda (-os) (SKVN), saugoma (-os) geografinė (-ės) nuoroda (-os) (SGN) arba garantuotas (-i) tradicinis (-iai) gaminys (-iai) (GTG) pagal Tarybos reglamentus (EEB) Nr. 2081/92 (1) arba (EEB) Nr. 2082/92 (2) ir pagal šias sistemas registruoti produktai
                     
                  
                        —
                     
                     
                        Ekologinė žemdirbystė pagal Tarybos reglamento (EEB) Nr. 2092/91 (3) ir pagal šį reglamentą registruoti produktai.
                     
                  
      
      
         (1)  OL L 208, 1992 7 24, p. 1.
      
         (2)  OL L 208, 1992 7 24, p. 9.
      
         (3)  OL L 198, 1991 7 22, p. 1.“
   
   
      II PRIEDAS
      
         
            „III PRIEDAS
            SKATINIMO VIDAUS RINKOJE GAIRĖS
            Toliau nurodomos gairės yra skirtos padėti pasirinkti informaciją, tikslines grupes ir kanalus, kurie skirtingų produkto kategorijų skatinimo arba informavimo programose turėtų užimti pagrindinę vietą.
            Nenukrypstant nuo Reglamento (EB) 2826/2000 6 straipsnio 4 dalyje išdėstytų prioritetų, pasiūlymai dėl programų turėtų būti rengiami laikantis tokių principų:
            
                        —
                     
                     
                        kai programą siūlo dvi ar daugiau valstybių narių, jos turėtų būti suderinusios strategijas, veiksmus ir informaciją,
                     
                  
                        —
                     
                     
                        pageidautina, kad programos būtų daugiametės ir pakankamai plačiai taikomos, kad tikslinėms rinkoms būtų padarytas ženklus poveikis. Kai tinka, jos turėtų būti vykdomos daugiau nei vienos valstybės narės rinkose,
                     
                  
                        —
                     
                     
                        programomis turėtų būti pateikiama objektyvi informacija apie esmines produktų ypatybes ir (arba) maistinę vertę – sudedamąją subalansuotos mitybos dalį – produktų gamybos būdus arba nekenksmingumą aplinkai,
                     
                  
                        —
                     
                     
                        programose turėtų būti pagrindinė informacija, kuri keltų susidomėjimą kelių valstybių narių vartotojams, specialistams ir (arba) šakinėms organizacijoms.
                     
                  Švieži vaisiai ir daržovės
            1.   PADĖTIES APŽVALGA
            Nors vaisių ir daržovių gamyba Bendrijoje didėja, jų vartojimas apskritai nekinta.
            Pastebėta, kad jaunesni nei 35 metų vartotojai menkai tesidomi vaisių ir daržovių vartojimu, o moksleiviai apskritai jų nepastebi. Toks požiūris neatitinka subalansuotos mitybos reikalavimų.
            2.   UŽDAVINIAI
            Tikslas – grąžinti minėtiems produktams „šviežių“ ir „natūralių“ produktų įvaizdį ir sumažinti vidutinį vartotojų amžių, pirmiausia skatinant juos vartoti jaunimą.
            3.   TIKSLINĖS GRUPĖS
            
                        —
                     
                     
                        Jaunos šeimos iki 35 m. amžiaus
                     
                  
                        —
                     
                     
                        Mokyklinio amžiaus vaikai, paaugliai ir jų tėvai
                     
                  
                        —
                     
                     
                        Viešojo maitinimo įmonės ir mokyklų valgyklos
                     
                  
                        —
                     
                     
                        Gydytojai ir mitybos specialistai.
                     
                  4.   PAGRINDINĖ INFORMACIJA
            
                        —
                     
                     
                        Skatinti „5 kartų per dieną“ požiūrį (rekomenduoti per dieną valgyti bent penkias vaisių arba daržovių porcijas)
                     
                  
                        —
                     
                     
                        Produktai yra natūralūs ir švieži
                     
                  
                        —
                     
                     
                        Kokybė (sauga, maistinė vertė ir skonis, gamybos būdai, aplinkosauga, ryšys su produkto kilme)
                     
                  
                        —
                     
                     
                        Malonumas
                     
                  
                        —
                     
                     
                        Subalansuota mityba
                     
                  
                        —
                     
                     
                        Galimybė tiekti įvairius šviežius produktus ir sezoninis jų tiekimas, informacija apie jų skonius ir naudojimo būdus
                     
                  
                        —
                     
                     
                        Atsekamumas
                     
                  
                        —
                     
                     
                        Prieinamumas ir lengvai gaminami – daugelio šviežių vaisių ir daržovių nereikia gaminti.
                     
                  5.   PAGRINDINIAI KANALAI
            
                        —
                     
                     
                        Elektroniniai kanalai (turimų produktų pateikimas internete, tiesioginio ryšio žaidimai vaikams)
                     
                  
                        —
                     
                     
                        Informavimo telefonu linija
                     
                  
                        —
                     
                     
                        Ryšiai su visuomenės informavimo priemonėmis ir reklama (pvz., specialiaisiais žurnalistais, leidiniais moterims, žurnalais jaunimui ir laikraščiais)
                     
                  
                        —
                     
                     
                        Ryšiai su gydytojais ir mitybos specialistais
                     
                  
                        —
                     
                     
                        Mokomosios priemonės, skirtos vaikams ir paaugliams, pasitelkiant mokytojus ir mokyklų valgyklų vadovus
                     
                  
                        —
                     
                     
                        Vartotojų informavimo veiksmai prekybos vietose
                     
                  
                        —
                     
                     
                        Kiti kanalai (informaciniai lapeliai ir brošiūros, informuojantys apie produktus ir patiekalų receptus, vaikų žaidimai ir kt.)
                     
                  
                        —
                     
                     
                        Vaizdo priemonės (kinas, specialūs TV kanalai)
                     
                  
                        —
                     
                     
                        Reklaminiai pranešimai per radiją
                     
                  
                        —
                     
                     
                        Dalyvavimas prekybos mugėse.
                     
                  6.   PROGRAMOS TRUKMĖ
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            4 milijonai EUR.
            Perdirbti vaisiai ir daržovės
            1.   PADĖTIES APŽVALGA
            Su sektoriumi vis intensyviau konkuruoja kelios trečiosios šalys.
            Nors paklausa palaipsniui didėja, ypač dėl to, kad šiuos produktus patogu vartoti, svarbu, jog Bendrijos pramonė galėtų pasinaudoti šia galimybe. Dėl to parama informavimo ir skatinimo veiksmams yra pagrįsta.
            2.   UŽDAVINIAI
            Reikia atnaujinti šių produktų įvaizdį ir padaryti jį jaunatviškesnį, pateikiant vartojimui skatinti reikalingą informaciją.
            3.   TIKSLINĖS GRUPĖS
            
                        —
                     
                     
                        Namų ūkiai
                     
                  
                        —
                     
                     
                        Viešojo maitinimo įstaigos ir mokyklų valgyklos
                     
                  
                        —
                     
                     
                        Gydytojai ir mitybos specialistai.
                     
                  4.   PAGRINDINĖ INFORMACIJA
            
                        —
                     
                     
                        Kokybė (sauga, maistinė vertė ir skonis, gamybos būdai)
                     
                  
                        —
                     
                     
                        Paprasta naudoti
                     
                  
                        —
                     
                     
                        Malonumas
                     
                  
                        —
                     
                     
                        Pasiūlos įvairovė ir galimybė vartoti ištisus metus
                     
                  
                        —
                     
                     
                        Subalansuota mityba
                     
                  
                        —
                     
                     
                        Atsekamumas.
                     
                  5.   PAGRINDINIAI KANALAI
            
                        —
                     
                     
                        Elektroniniai kanalai (internetas)
                     
                  
                        —
                     
                     
                        Informavimo telefonu linija
                     
                  
                        —
                     
                     
                        Ryšiai su visuomenės informavimo ir reklamos priemonėmis (pvz., specialiaisiais žurnalistais, leidiniais moterims, kulinarijos leidiniais ir leidiniais specialistams)
                     
                  
                        —
                     
                     
                        Demonstravimas prekybos vietose
                     
                  
                        —
                     
                     
                        Ryšiai su gydytojais ir mitybos specialistais
                     
                  
                        —
                     
                     
                        Kiti kanalai (informavimo lapeliai ir brošiūros, informuojantys apie produktų savybes ir patiekalų receptus)
                     
                  
                        —
                     
                     
                        Vaizdo priemonės
                     
                  
                        —
                     
                     
                        Dalyvavimas prekybos mugėse.
                     
                  6.   PROGRAMOS TRUKMĖ
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            2 milijonai EUR.
            Pluoštiniai linai
            1.   PADĖTIES APŽVALGA
            Dėl tarptautinės prekybos tekstilės gaminiais ir drabužiais liberalizavimo Bendrijos linų sektorius turi stipriai konkuruoti su linais, siūlomais iš už Bendrijos ribų už patrauklią kainą. Taip pat tenka konkuruoti ir su kitais įvežamais pluoštais. Be to, tekstilės gaminių vartojimas nedidėja.
            2.   UŽDAVINIAI
            
                        —
                     
                     
                        Sukurti Europos pluoštinių linų įvaizdį ir gerą vardą ir pasinaudoti aukšta linų kokybe.
                     
                  
                        —
                     
                     
                        Padidinti šio produkto naudojimą.
                     
                  
                        —
                     
                     
                        Informuoti vartotojus apie naujų pateiktų į rinką produktų savybes.
                     
                  3.   TIKSLINĖS GRUPĖS
            
                        —
                     
                     
                        Profesionalai, kurie yra sektoriaus lyderiai (stilistai, dizaineriai, gatavų drabužių gamintojai, straipsnių autoriai)
                     
                  
                        —
                     
                     
                        Prekiautojai
                     
                  
                        —
                     
                     
                        Tekstilės, madų ir interjero dizaino mokymo įstaigos (dėstytojai ir studentai)
                     
                  
                        —
                     
                     
                        Visuomenės nuomonės formuotojai
                     
                  
                        —
                     
                     
                        Vartotojai.
                     
                  4.   PAGRINDINĖ INFORMACIJA
            
                        —
                     
                     
                        Kokybė, kurios pagrindas yra žaliavos augimo sąlygos, rūšių įvairovė ir įvairių gamybos pakopų gamintojų profesionalumas.
                     
                  
                        —
                     
                     
                        Iš Europos linų galima gaminti platų gaminių asortimentą (drabužiai, dekoravimas, buityje naudojami lininiai audiniai), jie leidžia puikiai pasireikšti kūrybiškumui ir naujoviškumui.
                     
                  5.   PAGRINDINIAI KANALAI
            
                        —
                     
                     
                        Elektroniniai kanalai (interneto svetainės)
                     
                  
                        —
                     
                     
                        Specializuotos parodos ir mugės
                     
                  
                        —
                     
                     
                        Informacijos priemonės tam tikroms vartotojų grupėms (stilistai, dizaineriai, gatavų drabužių gamintojai, publicistai)
                     
                  
                        —
                     
                     
                        Informacija prekybos vietose
                     
                  
                        —
                     
                     
                        Ryšiai su specialiąja spauda
                     
                  
                        —
                     
                     
                        Mokymo priemonės mados mokyklose, tekstilės inžinierių kursuose ir t. t.
                     
                  6.   PROGRAMŲ TRUKMĖ
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            1 milijonas EUR.
            Gyvi augalai ir dekoratyvinės sodininkystės produktai
            1.   PADĖTIES APŽVALGA
            Pasiūlai, kurią užtikrina sektorius, būdinga tai, kad Bendrijos produktai vis labiau turi konkuruoti su trečiųjų šalių produktais.
            Iš skatinimo kampanijos, vykdytos 1997–2000 metais, įvertinamųjų tyrimų paaiškėja, kad siekiant palengvinti Bendrijos produkcijos pardavimą Europos Sąjungoje visa grandinė nuo gamintojo iki pardavėjo turi būti geriau organizuota ir racionalizuota, ir vartotojai turėtų būti išsamiau informuojami apie esmines Bendrijos produktų ypatybes ir jų įvairovę.
            2.   UŽDAVINIAI
            
                        —
                     
                     
                        Padidinti Bendrijos kilmės gėlių ir augalų naudojimą.
                     
                  
                        —
                     
                     
                        Skatinti praktinių metodų, kurie tausoja aplinką ir skleidžia žinias apie aplinkai nekenksmingus metodus, taikymą.
                     
                  
                        —
                     
                     
                        Stiprinti kelių valstybių narių specialistų bendradarbiavimo ryšius, leidžiančius, be kita ko, dalintis naujausiomis sektoriaus žiniomis ir išsamiau informuoti visus gamybos grandinės dalyvius.
                     
                  3.   TIKSLINĖS GRUPĖS
            
                        —
                     
                     
                        Gamintojai, medelynai, prekiautojai ir kiti sektoriaus operatoriai
                     
                  
                        —
                     
                     
                        Studentai ir moksleiviai
                     
                  
                        —
                     
                     
                        Nuomonės formuotojai: žurnalistai, mokytojai
                     
                  
                        —
                     
                     
                        Vartotojai.
                     
                  4.   PAGRINDINĖ INFORMACIJA
            
                        —
                     
                     
                        Informacija apie Bendrijos produktų kokybę ir įvairovę
                     
                  
                        —
                     
                     
                        Aplinkai nekenksmingi gamybos būdai
                     
                  
                        —
                     
                     
                        Metodai, kuriantys pailgintos naudojimo trukmės produktus
                     
                  
                        —
                     
                     
                        Optimalus augalų ir gėlių rūšių derinys
                     
                  
                        —
                     
                     
                        Augalų ir gėlių vaidmuo užtikrinant gerovę ir gyvenimo kokybę.
                     
                  5.   PAGRINDINIAI KANALAI
            
                        —
                     
                     
                        Ryšiai su žiniasklaida
                     
                  
                        —
                     
                     
                        Mugės ir parodos: stendai, kuriuose pateikiami kelių valstybių narių produktai
                     
                  
                        —
                     
                     
                        Mokymo priemonės specialistams, vartotojams ir studentams
                     
                  
                        —
                     
                     
                        Pasidalijimas žiniomis apie ilgesnę produktų tinkamumo vartoti trukmę
                     
                  
                        —
                     
                     
                        Vartotojų informavimo priemonės per spaudą, taip pat per kitokias iniciatyvas, pavyzdžiui, katalogų leidimą, sodininkų kalendorius, galbūt „mėnesio augalo“ kampanijas
                     
                  
                        —
                     
                     
                        Platesnis elektroninių priemonių naudojimas (internetas, kompaktiniai diskai ir pan.).
                     
                  6.   PROGRAMOS TRUKMĖ
            12–36 mėnesiai, suteikiant pirmenybę programoms, kurios pateikia kiekvieno etapo strategiją ir tinkamai pagrįstus tikslus.
            7.   NUMATOMAS METINIS SEKTORIAUS BIUDŽETAS
            3 milijonai EUR.
            Alyvuogių aliejus ir valgomosios alyvuogės
            1.   PADĖTIES APŽVALGA
            Nors alyvuogių aliejaus ir valgomųjų alyvuogių pasiūla didėja, pardavimo galimybės vidaus ir tarptautinėse rinkose yra svarbios užtikrinant Bendrijos rinkos pusiausvyrą. Vietinės šių produktų paklausos padėtis gerokai skiriasi tradicinių vartotojų rinkose ir tose rinkose, kuriose minėti produktai yra ganėtinai naujas dalykas.
            Valstybėse narėse (Ispanijoje, Italijoje, Graikijoje ir Portugalijoje), kurios yra „tradicinės vartotojos“, minėti produktai apskritai gerai pažįstami, ir jų suvartojama daug. Šios rinkos yra prisotintos, ir jose negalima tikėtis kokio nors bendro paklausos didėjimo, tačiau atsižvelgiant į tose rinkose suvartojamą alyvuogių aliejaus dalį, jos išlieka labai svarbios sektoriui.
            Valstybėse narėse, kurios yra „naujosios vartotojos“, per capita vartojimas yra padidėjęs, tačiau vis dar tebėra kur kas žemesnis (Bendrijoje 2004 m. gegužės 1 d.) arba nedidelis (daugumoje naujųjų valstybių narių). Daugelis vartotojų net nežino apie skirtingą alyvuogių aliejaus ir valgomųjų alyvuogių kokybę ir jų vartojimo būdus. Dėl to šioje rinkoje yra didelės galimybės didinti paklausą.
            2.   UŽDAVINIAI
            
                        —
                     
                     
                        Nustatomas pirmumas: didinti vartojimą valstybėse narėse, kurios yra „naujosios vartotojos“, vis daugiau skverbiantis į jų rinkas ir skatinti vartojimą plečiant šių produktų asortimentą bei pateikiant būtiną informaciją
                     
                  
                        —
                     
                     
                        Įtvirtinti ir padidinti suvartojimą tradiciškai šiuos produktus vartojančiose valstybėse narėse, geriau informuojant vartotojus apie mažiau žinomus aspektus ir pratinant jaunimą pirkti šiuos produktus.
                     
                  3.   TIKSLINĖS GRUPĖS
            
                        —
                     
                     
                        Už pirkimą atsakingi asmenys: „tradicinėse vartotojose“ valstybėse narėse daugiausia 20–40 metų amžiaus vartotojai
                     
                  
                        —
                     
                     
                        Visuotinės nuomonės formuotojai (gastronomai, virėjai, restoranai) bendra ir specializuota spauda (gastronomijos, moterų, įvairių stilių)
                     
                  
                        —
                     
                     
                        Medicinos ir viduriniajam medicinos personalui skirta spauda
                     
                  
                        —
                     
                     
                        Prekiautojai (valstybėse narėse – „naujosiose vartotojose“).
                     
                  4.   PAGRINDINĖ INFORMACIJA
            
                        —
                     
                     
                        Pirmojo spaudimo alyvuogių aliejaus gastronominės ir organoleptinės ypatybės (aromatas, spalva, skonis) subtiliai kinta priklausomai nuo rūšies, vietovės, derliaus metų, saugomos kilmės vietos nuorodos (SKVN) ir saugomos geografinės nuorodos (SGN) ir t.t. Ši įvairovė siūlo didelį skonio spektrą ir sudaro sąlygas plačiai panaudoti šiuos produktus kulinarijoje
                     
                  
                        —
                     
                     
                        Skirtingos alyvuogių aliejaus kategorijos
                     
                  
                        —
                     
                     
                        Alyvuogių aliejus, atsižvelgiant į jo maistinę kokybę, yra svarbi sveikos ir subalansuotos mitybos dalis: šis aliejus tenkina kulinarinius poreikius ir atitinka sveikos bei subalansuotos mitybos reikalavimus
                     
                  
                        —
                     
                     
                        Informacija apie alyvuogių aliejaus kokybės kontrolės taisykles, sertifikavimą ir ženklinimą
                     
                  
                        —
                     
                     
                        Informacija apie visus alyvuogių aliejus ir (arba) valgomąsias alyvuoges, kurių saugomos kilmės vietos nuorodos (SKVN)/saugomos geografinės nuorodos (SGN) yra užregistruotos visoje Bendrijoje
                     
                  
                        —
                     
                     
                        Valgomosios alyvuogės yra natūralus ir sveikas produktas, pritaikytas vartotojams palankiam vartojimui ir įmantriems patiekalams gaminti
                     
                  
                        —
                     
                     
                        Skirtingų rūšių valgomųjų alyvuogių ypatybės.
                     
                  Specialiai valstybėse narėse, kurios yra „naujosios vartotojos“:
            
                        —
                     
                     
                        alyvuogių aliejus, ypač ekstra pirmo spaudimo alyvuogių aliejus, yra natūralus iš tradicijų ir senosios praktinės patirties atsiradęs produktas, kuris tinkamas įvairiais skoniais pasižyminčiai šiuolaikinei virtuvei ir kurį, be Viduržemio jūros regiono virtuvės, galima nesunkiai susieti su bet kokia dabartine virtuve,
                     
                  
                        —
                     
                     
                        patarimai apie šio produkto naudojimą maistui ruošti.
                     
                  Specialiai valstybėse narėse, tradiciškai vartojančiose šiuos produktus:
            
                        —
                     
                     
                        pranašumai perkant apdorotą alyvuogių aliejų (ženklinimas etiketėmis su vartotojams naudinga informacija),
                     
                  
                        —
                     
                     
                        produkto įvaizdžio, kurio ilga istorija ir svarbus kultūrinis aspektas, modernizavimas.
                     
                  Nepažeidžiant 2 straipsnio 3 dalies, informacija apie maistines alyvuogių aliejaus ir valgomųjų alyvuogių savybes turi būti pagrįsta visuotinai priimtais moksliniais duomenimis ir atitikti Europos Parlamento ir Tarybos direktyvoje 2000/13/EB (1) dėl valstybių narių įstatymų, susijusių su maisto produktų ženklinimu, pateikimu ir reklamavimu, derinimo nustatytus reikalavimus ir visas šios srities taikomas specialias taisykles.
            5.   PAGRINDINIAI KANALAI
            
                        —
                     
                     
                        Internetas ir kitos elektroninio ryšio priemonės (kompaktiniai ir DVD diskai)
                     
                  
                        —
                     
                     
                        Reklama prekybos vietose (skanavimas, receptai, informacija)
                     
                  
                        —
                     
                     
                        Ryšiai su žiniasklaida ir visuomene (renginiai, dalyvavimas vartotojų mugėse ir t. t.)
                     
                  
                        —
                     
                     
                        Reklama (arba reklaminio turinio straipsniai) spaudoje (bendroje, taip pat moterims, kulinarijai ir gyvenimo stiliui skirtoje spaudoje)
                     
                  
                        —
                     
                     
                        Bendri renginiai su medikais ir viduriniuoju medicinos personalu (ryšiai su medikais)
                     
                  
                        —
                     
                     
                        Garso ir vaizdo žiniasklaidos priemonės (TV ir radijas)
                     
                  
                        —
                     
                     
                        Dalyvavimas prekybos mugėse.
                     
                  6.   PROGRAMŲ TRUKMĖ IR TAIKYMO SRITIS
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            Pirmenybė teikiama programoms, įgyvendintinoms bent 2 valstybėse narėse, kurios yra „naujosios vartotojos“.
            7.   NUMATOMAS METINIS SEKTORIAUS BIUDŽETAS
            4 milijonai EUR.
            Augaliniai aliejai
            Šiame sektoriuje pirmenybė teikiama programoms, pristatančioms rapsų aliejaus arba skirtingų augalinių aliejų savybes.
            Numatomas metinis augalinio aliejaus sektorių biudžetas:
            2 milijonai EUR.
            A.   Rapsų aliejus
            1.   PADĖTIES APŽVALGA
            Įgyvendinant naują bendrą žemės ūkio politiką, rapsų sėkloms auginti nebuvo skirta jokia konkreti parama, ir dėl to jų auginimas turėjo būti orientuotas į rinką. Padidėjus gamybos galimybėms ir dėl to atsiradus alternatyvai javų auginimui, kuriam būdinga struktūrinė perprodukcija, rapsų aliejaus skatinimas padėtų atkurti lauko kultūrų rinkos pusiausvyrą ir didintų skirtingų augalinių aliejų vartojimą Bendrijoje. Bendrija šiuo metu eksportuoja rapsų aliejų.
            Per pastaruosius dešimtmečius buvo išvestos vertingų maistinių savybių rapsų rūšys. Dėl to pagerėjo kokybė. Buvo pradėti sukurti nauji produktai, kaip antai: šaltojo spaudimo ypatingo riešutų skonio rapsų aliejai.
            Maistinė rapsų aliejaus vertė buvo tiriama visame pasaulyje ir šio tyrimo rezultatai patvirtino šio produkto gydomosios dietos ir fiziologines savybes. Bendrosios praktikos specialistai, mitybos specialistai bei vartotojai turėtų būti turėtų būti informuojami apie šiuos paskutinius mokslinių tyrimų rezultatus.
            2.   UŽDAVINIAI
            
                        —
                     
                     
                        Plačiau paskleisti žinias apie rapsų aliejaus savybes ir naujausius jo pokyčius
                     
                  
                        —
                     
                     
                        Didinti vartojimą ir šiam tikslui vartotojus, medikus ir vidurinįjį medicinos personalą informuoti apie rapsų aliejaus vartojimą ir jo maistinę vertę.
                     
                  3.   TIKSLINĖS GRUPĖS
            
                        —
                     
                     
                        Namų ūkiai, ypač už pirkimą atsakingi asmenys
                     
                  
                        —
                     
                     
                        Visuomenės nuomonės formuotojai (žurnalistai, virėjai, medicinos ir mitybos specialistai)
                     
                  
                        —
                     
                     
                        Prekiautojai
                     
                  
                        —
                     
                     
                        Medicinos ir viduriniajam medicinos personalui skirta spauda
                     
                  
                        —
                     
                     
                        Žemės ūkio pramonė.
                     
                  4.   PAGRINDINĖ INFORMACIJA
            
                        —
                     
                     
                        Dėl maistinės rapsų aliejaus vertės jis yra svarbi subalansuotos ir sveikos mitybos sudedamoji dalis
                     
                  
                        —
                     
                     
                        Rapsų aliejus yra sudarytas iš sveikatai naudingų sočiųjų rūgščių
                     
                  
                        —
                     
                     
                        Naudojimo ir gaminimo rekomendacijos
                     
                  
                        —
                     
                     
                        Informacija apie produkto tobulinimą ir jo rūšis.
                     
                  Nepažeidžiant 2 straipsnio 3 dalies, informacija apie maistinę rapsų aliejaus kokybę turi būti pagrįsta visuotinai priimtais moksliniais duomenimis ir atitikti Direktyvos 2000/13/EB dėl maisto ženklinimo, pateikimo ir reklamos bei visų su šiomis veiklomis susijusių taisyklių reikalavimus.
            5.   PAGRINDINIAI KANALAI
            
                        —
                     
                     
                        Reklama prekybos vietose (skanavimas, receptai, informacija)
                     
                  
                        —
                     
                     
                        Reklama (arba reklaminio turinio straipsniai) spaudoje (bendro pobūdžio, taip pat moterims, kulinarijai ir gyvenimo stiliui skirtoje spaudoje)
                     
                  
                        —
                     
                     
                        Ryšiai su visuomene (renginiai, dalyvavimas maisto mugėse)
                     
                  
                        —
                     
                     
                        Bendri veiksmai su medicinos ir viduriniuoju medicinos personalu
                     
                  
                        —
                     
                     
                        Bendri veiksmai su restoranais, viešojo maitinimo verslu ir virėjais
                     
                  
                        —
                     
                     
                        Internetas.
                     
                  6.   PROGRAMŲ TRUKMĖ
            1–36 mėnesiai.
            B.   Saulėgrąžų aliejus
            Saulėgrąžų aliejaus programoms pirmenybė teikiama tik tada, jeigu ir kai ta pirmenybė yra pagrįsta rinkos sąlygomis.
            1.   PADĖTIES APŽVALGA
            Bendrijoje daugiau nei 2 milijonai ha yra apsėti saulėgrąžomis ir per metus išauginama daugiau nei 3,5 milijonai tonų saulėgrąžų sėklų. Bendrijoje suvartojamas saulėgrąžų aliejus daugiausia buvo pagamintas iš Bendrijoje išaugintų sėklų. Tačiau sumažėjus aliejaus spaudimui, sumažės saulėgrąžų aliejaus gamyba Europos Sąjungoje 2004–2005 prekybos metais. Kadangi numatomas kainų didėjimas, ir tikėtinas pasiūlos mažėjimas, pirmenybė neteikiama vien saulėgrąžų aliejui skirtoms programoms. Vis dėlto tokią programą galima pateikti kaip skirtingus Bendrijos kilmės augalinius aliejus pristatančios programos dalį.
            Saulėgrąžų aliejus yra ypač tinkamas tam tikroms reikmėms, pvz., kepti. Jis taip pat turi daug nesočiųjų riebalų ir vitamino E. Šiomis kampanijomis vartotojus ir šakines organizacijas/prekiautojus siekiama informuoti apie skirtingą saulėgrąžų aliejaus naudojimą, šio aliejaus tipus ir savybes bei saulėgrąžų aliejaus kokybę reglamentuojančius Bendrijos norminius teisės aktus. Kampanijos turėtų būti rengiamos taip, kad būtų pateikiama objektyvi informacija.
            2.   UŽDAVINIAI
            Vartotojus ir šakinių organizacijų operatorius supažindinti su:
            
                        —
                     
                     
                        skirtingais saulėgrąžų aliejaus naudojimo būdais, jo savybėmis ir maistine verte,
                     
                  
                        —
                     
                     
                        kokybę reglamentuojančiais įstatymais ir standartais bei ženklinimo etiketėmis taisyklėmis.
                     
                  3.   TIKSLINĖS GRUPĖS
            
                        —
                     
                     
                        Namų ūkiai, ypač asmenys atsakingi už pirkimą
                     
                  
                        —
                     
                     
                        Visuomenės nuomonės formuotojai (žurnalistai, virėjai, medicinos ir mitybos specialistais)
                     
                  
                        —
                     
                     
                        Prekiautojai
                     
                  
                        —
                     
                     
                        Žemės ūkio pramonė.
                     
                  4.   PAGRINDINĖ INFORMACIJA
            Pagrindinė programų informacija turėtų pateikti žinių apie:
            
                        —
                     
                     
                        tinkamo saulėgrąžų aliejaus naudojimo pranašumus. Pvz., daug E vitamino, palyginti su kitais augaliniais aliejais, turintis saulėgrąžų aliejus, pagamintas iš saulėgrąžų aliejui gaminti skirtų sėklų. Saulėgrąžų aliejus – tai gerai žinoma – yra puikaus skonio ir tinkamas naudoti kepant,
                     
                  
                        —
                     
                     
                        saulėgrąžų aliejaus kokybę reglamentuojančius Bendrijos norminius teisės aktus,
                     
                  
                        —
                     
                     
                        saulėgrąžų aliejų sudarančias sočiąsias rūgštis ir maistinę jo vertę,
                     
                  
                        —
                     
                     
                        saulėgrąžų aliejaus ir kitų augalinių aliejų mokslinių tyrimų ir techninių patobulinimų rezultatai.
                     
                  Nepažeidžiant 2 straipsnio 3 dalies, informacija apie maistinę saulėgrąžų aliejaus kokybę turi būti pagrįsta visuotinai priimtais moksliniais duomenimis ir atitikti Direktyvos 2000/13/EB dėl maisto ženklinimo, pateikimo ir reklamos bei visų su šiomis veiklomis susijusių taisyklių reikalavimus.
            5.   PAGRINDINIAI KANALAI
            
                        —
                     
                     
                        Informacinių leidinių platinimas prekybos vietose (prekybos vietose ir šakinėms organizacijoms)
                     
                  
                        —
                     
                     
                        Reklama (arba reklaminio turinio straipsniai) bendro pobūdžio, kulinarijai ir šakinėms organizacijoms skirtoje spaudoje
                     
                  
                        —
                     
                     
                        Ryšiai su visuomene (renginiai, dalyvavimas maisto prekių mugėse)
                     
                  
                        —
                     
                     
                        Internetas.
                     
                  6.   PROGRAMŲ TRUKMĖ
            12–36 mėnesiai.
            Pienas ir pieno produktai
            1.   PADĖTIES APŽVALGA
            Skysto pieno vartojimas sumažėjo, visų pirma labiausiai jį vartojančiose šalyse, daugiausia dėl jauniems žmonėms skirtų nealkoholinių gėrimų konkurencijos. Įvairūs pieno pakaitalai palaipsniui imami vartoti vietoje skysto pieno. Tačiau bendras pieno produktų suvartojimas, išreikštas pieno ekvivalentu, padidėjo.
            2.   UŽDAVINIAI
            
                        —
                     
                     
                        Padidinti skysto pieno vartojimą tose rinkose, kuriose tą vartojimą galima padidinti, ir išlaikyti vartojimo lygius prisotintose rinkose.
                     
                  
                        —
                     
                     
                        Apskritai padidinti pieno produktų vartojimą.
                     
                  
                        —
                     
                     
                        Skatinti, kad vartotų jaunimas – būsimieji suaugę vartotojai.
                     
                  3.   TIKSLINĖS GRUPĖS
            Apskritai vartotojai, ypač daug dėmesio skiriant:
            
                        —
                     
                     
                        vaikams ir paaugliams, ypač 8–13 metų mergaitėms,
                     
                  
                        —
                     
                     
                        skirtingų amžiaus grupių moterims,
                     
                  
                        —
                     
                     
                        vyresnio amžiaus žmonėms.
                     
                  4.   PAGRINDINĖ INFORMACIJA
            
                        —
                     
                     
                        Pienas ir pieno produktai yra sveiki, natūralūs, atitinkantys šiuolaikinį gyvenimo būdą ir skanūs vartoti
                     
                  
                        —
                     
                     
                        Pienas ir pieno produktai turi specialios maistinės vertės, ypač naudingos tam tikroms amžiaus grupėms
                     
                  
                        —
                     
                     
                        Informacija turi būti teigiamo pobūdžio ir pateikta atsižvelgiant į konkretų vartojimo pobūdį įvairiose rinkose
                     
                  
                        —
                     
                     
                        Daug ir įvairių pieno produktų tinka skirtingiems vartotojams įvairiems vartojimo poreikiams
                     
                  
                        —
                     
                     
                        Sudaromos galimybės rinktis mažai riebalų turintį pieną ir pieno produktus, kurie būtų labiau tinkami tam tikriems vartotojams
                     
                  
                        —
                     
                     
                        Būtina užtikrinti pagrindinės informacijos tęstinumą visos programos metu, siekiant įtikinti vartotojus reguliaraus minėtų produktų vartojimo nauda.
                     
                  Nepažeidžiant 2 straipsnio 3 dalies, informacija apie maistinę pieno ir pieno produktų kokybę turi būti pagrįsta visuotinai priimtais moksliniais duomenimis ir atitikti Direktyvos 2000/13/EB dėl maisto ženklinimo, pateikimo ir reklamos bei visų su šiomis veiklomis susijusių taisyklių reikalavimus.
            5.   PAGRINDINIAI KANALAI
            
                        —
                     
                     
                        Elektroniniai kanalai
                     
                  
                        —
                     
                     
                        Informacijos telefonu linijos
                     
                  
                        —
                     
                     
                        Ryšiai su masinės informacijos ir reklamos priemonėmis (pvz., specializuotais žurnalais, moterų ir jaunimo leidiniais)
                     
                  
                        —
                     
                     
                        Ryšiai su gydytojais ir mitybos specialistais
                     
                  
                        —
                     
                     
                        Ryšiai su mokytojais
                     
                  
                        —
                     
                     
                        Kiti kanalai (informaciniai lapeliai, brošiūros, vaikų žaidimai ir kt.)
                     
                  
                        —
                     
                     
                        Demonstravimas prekybos vietose
                     
                  
                        —
                     
                     
                        Vaizdo priemonės (kinas, specialūs TV kanalai)
                     
                  
                        —
                     
                     
                        Radijo laidų intarpai
                     
                  
                        —
                     
                     
                        Dalyvavimas parodose ir mugėse.
                     
                  6.   PROGRAMŲ TRUKMĖ IR TAIKYMO SRITIS
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            4 milijonai EUR.
            Pagal Bendrijos arba nacionalinę kokybės užtikrinimo programą pagaminta šviežia, atvėsinta arba užšaldyta mėsa
            1.   PADĖTIES APŽVALGA
            Dėl sveikatos problemų, su kuriomis buvo susieta daugelis pagrindinių gyvūninės kilmės produktų, dar labiau išryškėjo būtinybė sustiprinti vartotojų pasitikėjimą Bendrijos mėsos produktais.
            Tam reikia, kad būtų teikiama objektyvi informacija apie Bendrijos ir nacionalines kokybės sistemas ir kontrolę, kurios yra privalomos kartu su bendro pobūdžio teisės normomis dėl kontrolės ir maisto saugos. Tose taisyklėse ir kontroliuojant numatytos produktų specifikacijos yra papildoma garantija.
            2.   UŽDAVINIAI
            
                        —
                     
                     
                        Šios informacinės kampanijos taikomos tik produktams, pagamintiems pagal Europos kokybės programas (SKVN/SGN/TSG ir ekologinė žemdirbystė), pagal valstybių narių kokybės užtikrinimo sistemas ir atitinkantiems Tarybos reglamento (EB) Nr. 1257/1999 24 straipsnyje apibrėžtus kriterijus. Informacinės kampanijos, kurioms lėšos buvo paskirtos pagal šį reglamentą, neturėtų būti finansuojamos ir pagal Tarybos reglamentą 1257/1999.
                     
                  
                        —
                     
                     
                        Jų tikslas yra užtikrinti objektyvią ir išsamią informaciją apie Bendrijos taisykles ir nacionalines kokybės programas užtikrinant mėsos produktų kokybę. Jomis vartotojai, nuomonės formuotojai ir prekiautojai turėtų būti supažindinti su tose kokybės programose numatytomis produktų specifikacijomis ir veiksminga kontrole.
                     
                  3.   TIKSLINĖS GRUPĖS
            
                        —
                     
                     
                        Vartotojai ir jų asociacijos
                     
                  
                        —
                     
                     
                        Asmenys, atsakingi už pirkimą namų ūkiui
                     
                  
                        —
                     
                     
                        Įstaigos (restoranai, ligoninės, mokyklos ir t. t.)
                     
                  
                        —
                     
                     
                        Prekiautojai ir jų asociacijos
                     
                  
                        —
                     
                     
                        Spauda ir visuomenės nuomonės formuotojai.
                     
                  4.   PAGRINDINĖ INFORMACIJA
            
                        —
                     
                     
                        Kokybės užtikrinimo programos garantuoja specialų gamybos metodą ir kontrolę, kurie yra griežtesni negu reikalauja teisės normos.
                     
                  
                        —
                     
                     
                        Kokybiški mėsos produktai turi konkrečias charakteristikas arba yra geresnės kokybės, negu reikalaujama prekybos taisyklėse.
                     
                  
                        —
                     
                     
                        Bendrijos ir nacionalinė kokybės programos yra skaidrios bei suteikia visišką produktų atsekamumo galimybę.
                     
                  
                        —
                     
                     
                        Mėsos ženklinimas etiketėmis vartotojui leidžia atpažinti kokybiškus produktus, jų kilmę ir savybes.
                     
                  5.   PAGRINDINIAI KANALAI
            
                        —
                     
                     
                        Internetas
                     
                  
                        —
                     
                     
                        Viešieji ryšiai su žiniasklaida ir reklama (moksliniai ir specialieji leidiniai, moterų ir jaunimo žurnalai)
                     
                  
                        —
                     
                     
                        Ryšiai su vartotojų asociacijomis
                     
                  
                        —
                     
                     
                        Garso ir vaizdo informavimo priemonės
                     
                  
                        —
                     
                     
                        Spaudiniai (brošiūros, informaciniai lapeliai ir t. t.)
                     
                  
                        —
                     
                     
                        Informacija prekybos vietose.
                     
                  6.   PROGRAMŲ TRUKMĖ IR TAIKYMO SRITIS
            Programos turėtų būti taikomos bent vienai valstybei narei arba kelioms valstybėms narėms.
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            4 milijonai EUR.
            Maistui skirtų kiaušinių ženklinimas etiketėmis
            1.   PADĖTIES APŽVALGA
            Nuo 2004 m. sausio 1 d. maistui skirti kiaušiniai ženklinami ant lukšto antspauduojamu kodu, nurodančiu gamintoją ir dedeklėms vištoms auginti naudojamą sistemą. Šis kodas – tai ūkininkavimo būdą nurodantis skaičius (0 = natūralus vištų auginimas, 1 = ganyklinis vištų auginimas, 2 = lizduose laikomos vištos, 3 = narveliuose laikomos vištos); valstybės narės, kurioje yra gamybos centras, ISO kodas; atitinkamos valdžios institucijos gamybos centrui suteiktas numeris.
            2.   UŽDAVINIAI
            
                        —
                     
                     
                        Informuoti vartotojus apie naujus kiaušinių ženklinimo standartus ir išsamiai išaiškinti ant kiaušinių nurodytų kodų reikšmes.
                     
                  
                        —
                     
                     
                        Suteikti informacijos apie kiaušinių gamybos sistemas pagal kodus, kuriais pažymėti kiaušiniai.
                     
                  
                        —
                     
                     
                        Suteikti informacijos apie naudojamus atsekamumo metodus.
                     
                  3.   TIKSLINĖS GRUPĖS
            
                        —
                     
                     
                        Vartotojai ir prekiautojai
                     
                  
                        —
                     
                     
                        Visuomenės nuomonės formuotojai.
                     
                  4.   PAGRINDINĖ INFORMACIJA
            
                        —
                     
                     
                        Laikantis Direktyvos 2002/4/EB (2) skelbti ir aiškinti naujus ant kiaušinių žymimus kodus ir įvairias skirtingų kiaušinių kategorijų, kurioms naudojami kodai, savybes.
                     
                  
                        —
                     
                     
                        Informuojant neturėtų būti teikiama pirmenybė vienam gamybos būdui palyginti su kitais ir dėstomos pažiūros apie maistinę kiaušinių vertę bei kiaušinių vartojimo įtaką sveikatai. Neturėtų būti teikiama pirmenybė vienos valstybės narės kilmės kiaušiniams palyginti su kitos valstybės narės kilmės kiaušiniais.
                     
                  5.   PAGRINDINIAI KANALAI
            
                        —
                     
                     
                        Elektroniniai kanalai (internetas ir t. t.)
                     
                  
                        —
                     
                     
                        Spausdinta medžiaga (brošiūros, informaciniai lapeliai ir t. t.)
                     
                  
                        —
                     
                     
                        Informavimas prekybos vietose
                     
                  
                        —
                     
                     
                        Reklamavimas spaudoje ir žurnaluose apie maistą, moterims ir t. t.
                     
                  
                        —
                     
                     
                        Ryšiai su žiniasklaidos priemonėmis.
                     
                  6.   PROGRAMOS TRUKMĖ
            12–24 mėnesiai.
            7.   NUMATOMAS METINIS SEKTORIAUS BIUDŽETAS
            2 milijonai EUR.
            Medus ir bitininkystės produktai
            1.   PADĖTIES APŽVALGA
            Bendrijos kokybės medaus ir bitininkystės produktų sektoriui, kuriam skiriama labai maža Bendrijos parama, tenka susidurti su pasauline konkurencija. Kadangi gamybos išlaidos Bendrijoje yra didelės, padėtis dar labiau sunkėja.
            Nuo 2001 m. sektoriui taikoma Direktyva Nr. (EB) 2001/110 (3) dėl medaus, numatanti kokybę ir kilmę susiejantį privalomąjį ženklinimą. Paramos programos visų pirmiausia turi būti skiriamos Bendrijos medaus ir bitininkystės produktams su papildomomis regiono, teritorijos arba topografinės kilmės nuorodomis arba kokybės ženklais, kurias patvirtino Bendrija (SKVN, SGN, GTG ar ekologinė) arba valstybė narė.
            2.   TIKSLAI
            
                        —
                     
                     
                        Supažindinti vartotojus su Bendrijos bitininkystės produktų įvairove, jų organoleptinėmis savybėmis ir gamybos sąlygomis.
                     
                  
                        —
                     
                     
                        Informuoti vartotojus apie gerąsias nefiltruoto ir nepasterizuoto Bendrijos medaus savybes.
                     
                  
                        —
                     
                     
                        Padėti vartotojams perprasti Bendrijos medaus ženklinimą etiketėmis ir skatinti gamintojus, kad jie parengtų lengviau suprantamas etiketes.
                     
                  
                        —
                     
                     
                        Skatinti, kad būtų vartojami kokybiški medaus produktai, pabrėžiant jų atsekamumo galimybę.
                     
                  3.   TIKSLINĖS GRUPĖS
            
                        —
                     
                     
                        Vartotojai, pirmiausia 20–40 metų amžiaus
                     
                  
                        —
                     
                     
                        Vyresnio amžiaus žmonės ir vaikai
                     
                  
                        —
                     
                     
                        Visuomenės nuomonės formuotojai.
                     
                  4.   PAGRINDINĖ INFORMACIJA
            
                        —
                     
                     
                        Informacija apie saugumą, gamybos higieną, kokybės pažymėjimų išdavimą ir ženklinimą reglamentuojančius Bendrijos norminius teisės aktus.
                     
                  
                        —
                     
                     
                        Medus – tai tradicijomis ir nusistovėjusia patirtimi pagrįstas natūralus produktas, kurį įvairioms reikmėms galima vartoti šiandieninėje virtuvėje.
                     
                  
                        —
                     
                     
                        Didelė skirtingos geografinės ir biologinės kilmės ir (arba) skirtingų sezonų medaus įvairovė.
                     
                  
                        —
                     
                     
                        Rekomendacijos apie vartojimą ir maistinę vertę.
                     
                  
                        —
                     
                     
                        Apdulkinimo išsaugojimas yra ypač svarbi priemonė biologinei įvairovei išlaikyti.
                     
                  5.   PAGRINDINĖS PRIEMONĖS
            
                        —
                     
                     
                        Reklama bendro pobūdžio ir specialiuose leidiniuose (kulinarija – gyvenimo stilius)
                     
                  
                        —
                     
                     
                        Internetas, kinas ir kitos garso ir vaizdo žiniasklaidos priemonės (TV, radijas)
                     
                  
                        —
                     
                     
                        Prekybos vietos
                     
                  
                        —
                     
                     
                        Dalyvavimas parodose ir mugėse
                     
                  
                        —
                     
                     
                        Ryšiai su visuomene, renginių organizavimas restoranams ir viešojo maitinimo verslui
                     
                  
                        —
                     
                     
                        Mokyklose pateikiama informacija (nurodymai mokytojams ir viešbučių bei restoranų mokyklų studentams).
                     
                  6.   PROGRAMOS TRUKMĖ IR TAIKYMO SRITIS
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            1 milijonas EUR.
            Rūšiniai vynai pkr (pagaminti konkrečiame regione), stalo vynai su geografine nuoroda
            1.   PADĖTIES APŽVALGA
            Vyno pagaminama gana daug, tačiau jo vartojimas nekinta, o tam tikrų tipų vyno suvartojama kaskart mažiau, ir trečiosios šalys didina jo pasiūlą.
            2.   UŽDAVINIAI
            
                        —
                     
                     
                        Padidinti Bendrijos vynų vartojimą
                     
                  
                        —
                     
                     
                        Vartotojus supažindinti su Bendrijos vynų įvairove, kokybe ir gamybos sąlygomis bei mokslinių tyrimų rezultatais.
                     
                  3.   TIKSLINĖS GRUPĖS
            
                        —
                     
                     
                        Prekiautojai
                     
                  
                        —
                     
                     
                        Vartotojai, išskyrus 2001 m. birželio 5 d. Tarybos rekomendacijoje 2001/458/EB (4) nurodytus jaunimą ir paauglius.
                     
                  
                        —
                     
                     
                        Visuomenės nuomonės formuotojai: žurnalistai, kulinarijos specialistai.
                     
                  
                        —
                     
                     
                        Viešbučių ir restoranų sektoriaus mokymo institucijos.
                     
                  4.   PAGRINDINĖ INFORMACIJA
            
                        —
                     
                     
                        Bendrijos teisės aktai griežtai reglamentuoja gamybą, kokybės nuorodas, ženklinimą ir prekybą, tokiu būdu užtikrindami vartotojams parduodamo vyno kokybę ir atsekamumą.
                     
                  
                        —
                     
                     
                        Vyno patrauklumą didina plačios skirtingos kilmės Europos vynų pasirinkimo galimybės.
                     
                  
                        —
                     
                     
                        Informacija apie vynuogių auginimą Bendrijoje ir jo ryšį su regioninėmis bei vietinėmis tradicijomis, kultūromis ir skoniais.
                     
                  5.   PAGRINDINIAI KANALAI
            Informavimo ir ryšių su visuomene priemonės:
            
                        —
                     
                     
                        platintojų ir maisto bei gėrimų tiekėjų mokymas.
                     
                  
                        —
                     
                     
                        ryšiai su specialiaisiais leidiniais.
                     
                  
                        —
                     
                     
                        kiti kanalai (interneto svetainės, informaciniai lapeliai, brošiūros), skirti padėti vartotojams pasirinkti ir duoti minčių apie vartojimo šeimos ir šventiniuose renginiuose galimybes.
                     
                  
                        —
                     
                     
                        mugės ir parodos: stendai, kuriuose kartu pateikiami kelių valstybių narių produktai.
                     
                  6.   PROGRAMOS TRUKMĖ
            12–36 mėnesiai, pirmenybę teikiant daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            3 milijonai EUR.
            Produktai su saugoma kilmės vietos nuoroda (SKVN), saugoma geografine nuoroda (SGN) arba garantuotas tradicinis gaminys (GTG)
            1.   PADĖTIES APŽVALGA
            Produktų pavadinimų apsaugos Bendrijoje sistema, numatyta Reglamentuose (EB) Nr. 2081/92 ir 2082/92 – tai pagrindinės bendros žemės ūkio politikos kokybės skyriaus įgyvendinimo priemonės. Dėl to būtina vėl organizuoti kampanijas, per kurias visi galimi minėtų produktų gamybos, paruošimo, pardavimo ir vartojimo dalyviai būtų supažindinami su pavadinimais ir saugomus pavadinimus turinčiais produktais.
            2.   UŽDAVINIAI
            Reklamos ir informavimo kampanijos turėtų būti skiriamos ne vienam arba keliems produkto pavadinimams, o veikiau viename arba keliuose vienos ar daugiau valstybių narių regionuose pagamintų tam tikrų produktų kategorijų ar produktų pavadinimų grupėms.
            Tų kampanijų tikslai:
            
                        —
                     
                     
                        teikti išsamią informaciją apie visoje Bendrijoje taikomos tvarkos turinį, jos veikimą ir pobūdį, ypač apie tos tvarkos poveikį komercinei vertei produktų su saugomais pavadinimais, kuriems po jų užregistravimo buvo taikoma pagal tą tvarką numatoma apsauga,
                     
                  
                        —
                     
                     
                        vartotojus, prekiautojus ir maisto specialistus išsamiau supažindinti su Bendrijoje naudojamais saugomos kilmės vietos nuorodos (SKVN)/saugomos geografinės nuorodos(SGN) ir garantuoto tradicinio gaminio (GTG) logotipais,
                     
                  
                        —
                     
                     
                        skatinti gamintojus/perdirbėjų grupes, kurios dar nėra įsitraukusios į minėtą tvarką, pagrindinius registracijos reikalavimus atitinkančius produktų pavadinimus registruoti, kad jie galėtų naudotis ta sistema,
                     
                  
                        —
                     
                     
                        suinteresuotų regionų gamintojus/perdirbėjus, kurie kol kas nesinaudoja minėta tvarka, skatinti, kad jie pradėtų gaminti registruotus pavadinimus turinčius produktus ir naudotųsi ta tvarka laikydamiesi įvairiems saugomiems pavadinimams nustatytų specifikacijų ir tikrinimo reikalavimų,
                     
                  
                        —
                     
                     
                        skatinti atitinkamų produktų paklausą supažindinant vartotojus ir prekiautojus su galiojančia tvarka, jos svarba ir lengvatomis bei jiems pateikiant žinių apie logotipus, pavadinimų suteikimo sąlygas, atitinkamus patikrinimus, kontrolės priemones ir atsekamumo sistemą.
                     
                  3.   TIKSLINĖS GRUPĖS
            
                        —
                     
                     
                        Gamintojai ir perdirbėjai
                     
                  
                        —
                     
                     
                        Prekiautojai (prekybos centrai, didmenininkai, mažmenininkai, maisto ir gėrimų tiekėjai, valgyklos, restoranai)
                     
                  
                        —
                     
                     
                        Vartotojai ir jų asociacijos
                     
                  
                        —
                     
                     
                        Nuomonės formuotojai.
                     
                  4.   PAGRINDINĖ INFORMACIJA
            
                        —
                     
                     
                        Saugomus pavadinimus turintiems produktams būdingos specialios savybės, siejamos su tų produktų geografine kilme; saugomą kilmės vietos nuorodą turinčių produktų kokybė arba savybės dažniausiai ar išskirtiniais atvejais siejamos su tam tikra geografine aplinka (su gamtos ar žmonių nulemtais veiksniais); saugomą geografinę nuorodą turintys produktai siejami su tam tikra kokybe arba reputacija, kurią galima priskirti geografinei kilmei ir saitus su geografine nuoroda turi būti įmanoma nustatyti bent viename gamybos, perdirbimo arba ruošimo etape.
                     
                  
                        —
                     
                     
                        Garantuotam tradiciniam gaminiui būdingos specialios savybės, siejamos su ypatingu tradiciniu jų gamybos būdu arba tradicinių žaliavų naudojimu.
                     
                  
                        —
                     
                     
                        Bendrijoje naudojami saugomos kilmės vietos nuorodos (SKVN), saugomos geografinės nuorodos (SGN) ir garantuoto tradicinio gaminio (GTG) logotipai – tai simboliai, kurie visoje Bendrijoje laikomi patvirtinančiais, kad produktai atitinka specialias gamybos sąlygas, siejamas su tų produktų geografine kilme ar jų tradicijomis, ir kad tiems produktams taikoma kontrolė.
                     
                  
                        —
                     
                     
                        Kiti atitinkamų produktų kokybės aspektai (sauga, maistinė vertė, skonis, atsekamumas).
                     
                  
                        —
                     
                     
                        Saugomos kilmės vietos nuorodą (SKVN), saugomą geografinę nuorodą (SGN) turinčių kelių produktų arba garantuotų tradicinių gaminių (GTG) pateikimas, kuriuos būtų galima panaudoti kaip priemonę produktų, kurių vardai yra užregistruoti pagal apsaugos tvarką, prekybai skatinti.
                     
                  
                        —
                     
                     
                        Ši apsaugos tvarka padeda išlaikyti Bendrijos kultūrinį palikimą ir remia žemės ūkio gamybos įvairovę bei kaimą.
                     
                  5.   PAGRINDINIAI KANALAI
            
                        —
                     
                     
                        Elektroniniai kanalai (interneto svetainės)
                     
                  
                        —
                     
                     
                        Ryšiai su visuomenės informavimo priemonėmis (specialūs leidiniai, leidiniai moterims ir kulinariniai leidiniai)
                     
                  
                        —
                     
                     
                        Ryšiai su vartotojų asociacijomis
                     
                  
                        —
                     
                     
                        Informavimas prekybos vietose ir demonstravimas
                     
                  
                        —
                     
                     
                        Garso ir vaizdo informavimo priemonės (televizijos laidų intarpai)
                     
                  
                        —
                     
                     
                        Spaudiniai (informaciniai lapeliai, brošiūros ir kt.)
                     
                  
                        —
                     
                     
                        Dalyvavimas prekybos mugėse ir parodose
                     
                  
                        —
                     
                     
                        Informavimas ir mokymo seminarai/veiksmai apie saugomos kilmės vietos nuorodą (SKVN), saugomą geografinę nuorodą (SGN) turintiems produktams arba garantuotiems tradiciniams gaminiams (GTG) Bendrijoje taikomą tvarką.
                     
                  6.   PROGRAMOS TRUKMĖ
            12–36 mėnesiai. Pirmenybė bus teikiama daugiametėms programoms su kiekvienam etapui aiškiai nustatytais tikslais.
            7.   NUMATOMAS METINIS SEKTORIAUS BIUDŽETAS
            3 milijonai EUR.
            Informacija apie atokiausių regionų grafinius simbolius
            1.   PADĖTIES APŽVALGA
            Šiose rekomendacijose nurodomi Sutarties 299 straipsnio 2 dalyje apibrėžti atokiausi Bendrijos regionai. Nepriklausomas vertinimo tyrimas rodo, kad 1998–1999 m. Bendrijos kampaniją, skirtą atokiausius regionus informuoti apie grafinį simbolį (logotipą), minėto sektoriaus gamintojai ir perdirbėjai sutiko su dideliu susidomėjimu.
            Dėl to kai kurie gamintojai ir perdirbėjai kreipėsi dėl kokybiškų produktų patvirtinimo, kad galėtų naudoti minėtą logotipą.
            Kadangi pirmoji kampanija vyko trumpai, jau atėjo laikas įvairias tikslines grupes plačiau informuoti apie konkretų logotipą, jo reikšmę ir naudą.
            2.   UŽDAVINIAI
            
                        —
                     
                     
                        Informuoti visuomenę apie logotipą, jo reikšmę ir naudą.
                     
                  
                        —
                     
                     
                        Atitinkamų regionų gamintojus ir perdirbėjus skatinti naudoti logotipą.
                     
                  
                        —
                     
                     
                        Plačiau informuoti apie logotipą platintojus ir vartotojus.
                     
                  3.   TIKSLINĖS GRUPĖS
            
                        —
                     
                     
                        Vietiniai gamintojai ir perdirbėjai
                     
                  
                        —
                     
                     
                        Prekiautojai ir vartotojai
                     
                  
                        —
                     
                     
                        Nuomonės formuotojai.
                     
                  4.   PAGRINDINĖ INFORMACIJA
            
                        —
                     
                     
                        Produktas yra įprastinis ir natūralus
                     
                  
                        —
                     
                     
                        Produktas yra Bendrijos regiono kilmės
                     
                  
                        —
                     
                     
                        Kokybė (sauga, maistinė vertė ir skonis, gamybos būdas, ryšys su kilme)
                     
                  
                        —
                     
                     
                        Produkto egzotinė prigimtis
                     
                  
                        —
                     
                     
                        Pasiūlos įvairovė, įskaitant pasiūlą ne sezono metu
                     
                  
                        —
                     
                     
                        Atsekamumas.
                     
                  5.   PAGRINDINIAI KANALAI
            
                        —
                     
                     
                        Elektoriniai kanalai (interneto svetainė ir t. t.)
                     
                  
                        —
                     
                     
                        Informavimo telefonu linija
                     
                  
                        —
                     
                     
                        Ryšiai su visuomenės informavimo priemonėmis (pvz., specialiaisiais žurnalistais, leidiniais moterims, kulinariniais leidiniais)
                     
                  
                        —
                     
                     
                        Demonstravimas prekybos vietose, mugėse, parodose ir t. t.
                     
                  
                        —
                     
                     
                        Ryšiai su gydytojais ir mitybos specialistais
                     
                  
                        —
                     
                     
                        Kiti kanalai (informaciniai lapeliai, brošiūros, receptai ir t. t.)
                     
                  
                        —
                     
                     
                        Garso ir vaizdo informavimo priemonės
                     
                  
                        —
                     
                     
                        Reklama specialioje ir vietinėje spaudoje.
                     
                  6.   PROGRAMOS TRUKMĖ
            12–36 mėnesiai.
            7.   NUMATOMAS METINIS SEKTORIAUS BIUDŽETAS
            1 milijonas EUR.
            Ekologinės žemdirbystės produktai
            1.   PADĖTIES APŽVALGA
            Ekologiškų produktų vartojimas yra ypač populiarus tarp miesto gyventojų, tačiau dar nėra taip gerai išvystytas, palyginti su įprastinių produktų suvartojimu.
            Vartotojai ir kitos suinteresuotos grupės vis labiau susipažįsta su ekologinės žemdirbystės produktų gamybos metodų ypatybėmis, tačiau jų žinios dar gana menkos.
            Ekologiškam maistui ir ekologinei žemdirbystei skirtame Bendrijos veiksmų plane skatinimo ir informavimo veiksmai – tai pagrindinės priemonės ekologiško maisto paklausai plėtoti.
            2.   UŽDAVINIAI
            Skatinimo ir informavimo kampanijos neturėtų būti skiriamos vienam ar keliems pasirinktiems produktams – veikiau produktų grupėms arba viename ar keliuose vienos ar daugiau valstybių narių regionuose taikomai ekologinės žemdirbystės tvarkai.
            Šios kampanijos tikslai turėtų būti:
            
                        —
                     
                     
                        skatinti ekologiško maisto vartojimą,
                     
                  
                        —
                     
                     
                        gilinti vartotojų žinias apie ženklinimą, įskaitant apie Bendrijos ekologiškiems produktams skirtą logotipą,
                     
                  
                        —
                     
                     
                        teikti išsamią informaciją ir plėsti žinias apie ekologinės žemdirbystės naudą, ypač saugant aplinką, užtikrinant gyvūnų gerovę, palaikant kaimą ir plėtojant kaimo vietoves,
                     
                  
                        —
                     
                     
                        teikti išsamią informaciją apie ekologinei žemdirbystei Bendrijoje taikomos tvarkos pobūdį ir veikimą,
                     
                  
                        —
                     
                     
                        skatinti, kad atskiri gamintojai, perdirbėjai ir gamintojų/perdirbėjų/mažmenininkų grupės, kol kas nedalyvaujančios ekologinėje žemdirbystėje, imtųsi šio gamybos būdo; skatinti mažmenininkus, mažmenininkų grupes ir restoranus pardavinėti ekologiškus produktus.
                     
                  3.   TIKSLINĖS GRUPĖS
            
                        —
                     
                     
                        Apskritai vartotojai, vartotojų asociacijos ir tam tikri vartotojų pogrupiai
                     
                  
                        —
                     
                     
                        Nuomonės formuotojai
                     
                  
                        —
                     
                     
                        Prekiautojai (prekybos centrai, didmenininkai, specialiomis prekėmis prekiaujantys mažmenininkai, maisto ir gėrimų tiekėjai, valgyklos, restoranai), maisto perdirbėjai
                     
                  
                        —
                     
                     
                        Mokytojai ir mokyklos.
                     
                  4.   PAGRINDINĖ INFORMACIJA
            
                        —
                     
                     
                        Ekologiški produktai yra natūralūs, atitinka šiuolaikinį kasdienio gyvenimo būdą ir malonūs vartoti; juos gaminant ypač saugoma aplinka, užtikrinama gyvūnų gerovė; ekologinė žemdirbystė remia žemės ūkio gamybos įvairovę bei palaiko kraštovaizdį.
                     
                  
                        —
                     
                     
                        Produktams taikomos griežtesnės gamybos ir tikrinimo taisyklės, įskaitant visiško atsekamumo galimybę, siekiant užtikrinti, jog produktai būtų pagaminami ūkiuose, kuriems taikoma ekologinės priežiūros tvarka.
                     
                  
                        —
                     
                     
                        Žodžio „ekologiškas“ ir jo atitikmenų kitose kalbose vartojimas atsižvelgiant į maisto produktus, kuriuos gina įstatymas.
                     
                  
                        —
                     
                     
                        Bendrijos logotipas – tai ekologiškų produktų simbolis, kuris yra suprantamas visoje Bendrijoje ir kuris nurodo, kad produktai atitinka griežtus gamybos Bendrijoje kriterijus ir kad tie produktai buvo rūpestingai patikrinti. Informaciją apie Bendrijos logotipą galima papildyti informacija apie kitose valstybėse narėse naudojamus logotipus.
                     
                  
                        —
                     
                     
                        Galima pabrėžti kitus atitinkamų produktų kokybės aspektus (sauga, maistinė vertė, skonis).
                     
                  5.   PAGRINDINIAI KANALAI
            
                        —
                     
                     
                        Elektroninės ryšio priemonės (interneto svetainės)
                     
                  
                        —
                     
                     
                        Informacijos telefonu linijos
                     
                  
                        —
                     
                     
                        Ryšiai su masinės informacijos priemonėmis (pvz., specialiaisiais žurnalistais, leidiniais moterims, kulinarijos, maisto pramonės leidiniais)
                     
                  
                        —
                     
                     
                        Ryšiai su vartotojų asociacijomis
                     
                  
                        —
                     
                     
                        Informavimas prekybos vietose
                     
                  
                        —
                     
                     
                        Veiksmai mokyklose
                     
                  
                        —
                     
                     
                        Garso ir vaizdo ryšio priemonės (pvz., TV laidų intarpai)
                     
                  
                        —
                     
                     
                        Spaudiniai (informaciniai lapeliai, brošiūros ir t. t.)
                     
                  
                        —
                     
                     
                        Dalyvavimas prekybos mugėse ir parodose
                     
                  
                        —
                     
                     
                        Informavimas ir mokymo seminarai/veiksmai apie ekologiškam maistui ir ekologinei žemdirbystei Bendrijoje taikomos tvarkos veikimą.
                     
                  6.   PROGRAMOS TRUKMĖ
            12–36 mėnesiai. Pirmenybė teikiama daugiametėms programoms su kiekvienam etapui nustatytais tikslais.
            7.   NUMATOMAS METINIS SEKTORIAUS BIUDŽETAS
            3 milijonai EUR.“.
         
      
      
         (1)  OL L 109, 2000 5 6, p. 29.
      
         (2)  OL L 30, 2002 1 31, p. 44.
      
         (3)  OL L 10, 2002 1 12, p. 47.
      
         (4)  OL L 161, 2001 6 16, p. 38.